Na temelju članka 15. stavka 2. Zakona o javnoj nabavi ( „Narodne novine“ broj 120/16 i 114/22) i članka 58. Statuta Osnovne škole Tomaša Goričanca Mala Subotica na prijedlog ravnateljice Željke Štampar Zamuda, Školski odbor na 41. sjednici Školskog odmobra, dana, 30.1.2024. godine, donosi:

**Odluku o izmjenama i dopunama**

**Pravilnika o provedbi postupaka jednostavne nabave**

Pravilnik o provedbi postupaka jednostavne nabave, KLASA: 003-05/17-01/01, URBROJ: 2109-35/01-17-3 donesen dana, 30.5.2017. godine mijenja se na sljedeći način:

**Članak 1.**

Članak 1., stavak 1. mijenja se i sada glasi:

„Ovim se Pravilnikom o provedbi postupaka jednostavne nabave (u daljnjem tekstu: Pravilnik) uređuju pravila, uvjeti i način postupanja Osnovne škole Tomaša Goričanca Mala Subotica (u daljnjem tekstu: Naručitelj) u provedbi postupaka nabave robe i usluga procijenjene vrijednosti do 26.540,00 eura bez PDV-a i radova procijenjene vrijednosti 66.360,00 eura bez PDV-a (u daljnjem tekstu: jednostavna nabava) za koju sukladno članku 12. stavku 1. Zakona o javnoj nabavi („Narodne novine“ br. 120/16, 114/22) ne postoji obveza provedbe postupaka javne nabave.“

U provedbi postupaka nabave robe, radova i usluga osim ovog Pravilnika, obvezno je primjenjivati i druge važeće i mjerodavne zakonske i podzakonske akte, ako i opće i posebne akte naručitelja.

Izrazi koji se koriste u ovom Pravilniku, a imaju rodno značenje odnose se jednako na muški i ženski rod.

**Članak 2.**

Naslov ispred članka 3. i članak. 3. mijenja se i sada glasi:

III. PROVEDBA POSTUPAKA JEDNOSTAVNE NABAVE ČIJA JE

PROCIJENJENA VRIJEDNOST MANJA OD 13.000,00 EURA bez PDV-a.

Nabavu radova, roba i usluga procijenjene vrijednosti manje od 13.000,00 eura bez

PDV-a, provodi ravnatelj ili osoba koju on ovlasti, izdavanjem narudžbenice ili zaključivanjem ugovora s jednim gospodarskim subjektom po vlastitom izboru u pravilu temeljem jedne prikupljene ponude.

U planu nabave i registru ugovora o javnoj nabavi i okvirnih sporazuma Naručitelja navode se svi predmeti nabave čija je procijenjena vrijednost jednaka ili veća od 2.650,00 eura bez PDV-a.

Plan nabave i registar ugovora, kao i sve njihove kasnije promjene, objavljuje se na službenim internetskim stranicama Naručitelja.

**Članak 3.**

Naslov ispred članka 4. i članak 4. mijenja se i glasi:

IV. PROVEDBA POSTUPKA JEDNOSTAVNE NABAVE ČIJA JE PROCIJENJENA VRIJEDNOST JEDNAKA ILI VEĆA OD 13.000,00 EURA bez PDV-a, A MANJA OD 26.540,00 EURA bez PDV-a ZA ROBE I USLUGE, ODNOSNO 66.360,00 EURA ZA RADOVE

Članak 4.

Nabavu roba, usluga ili radova procijenjene vrijednosti jednake ili veće od 13.000,00 EURA bez PDV-a do 26.540,00 EURA bez PDV-a za robu i usluge, odnosno do 66.360,00 EURA bez PDV-a za radove, provode članovi stručnog povjerenstva naručitelja slanjem Poziva na dostavu ponuda (dalje: Poziv).

**Članak 4.**

U preostalom dijelu osnovni Pravilnik ostaje neizmijenjen.

**Članak 5.**

Ova Odluka stupa na snagu i primjenjuje se od 1.2.2024. godine.

KLASA: 011-03/24-02/01

URBROJ:2109-35/01-24-1

Predsjednica Školskog odbora:

Kristina Obadić

Odluka o Izmjenama i dopunama Pravilnika o provedbi postupaka jednostavne nabave je objavljena na oglasnoj ploči i web stranici škole dana, 30.1.2024. godine, te stupa na snagu dana 1.2.2024. godine.

Ravnateljica škole:

Željka Štampar Zamuda